CELEX: 32018R1794
Language: el
Date: 2018-11-20 00:00:00
Title: Εκτελεστικός κανονισμός (ΕΕ) 2018/1794 της Επιτροπής, της 20ής Νοεμβρίου 2018, σχετικά με την τροποποίηση του εκτελεστικού κανονισμού (ΕΕ) 2015/220 για τη θέσπιση κανόνων εφαρμογής του κανονισμού (ΕΚ) αριθ. 1217/2009 του Συμβουλίου σχετικά με τη δημιουργία δικτύου για τη συλλογή λογιστικών στοιχείων όσον αφορά τα εισοδήματα και την οικονομική λειτουργία των γεωργικών εκμεταλλεύσεων στην Ευρωπαϊκή Ένωση

21.11.2018   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  L 294/3
               
            
         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) 2018/1794 ΤΗΣ ΕΠΙΤΡΟΠΉΣ
         της 20ής Νοεμβρίου 2018
         σχετικά με την τροποποίηση του εκτελεστικού κανονισμού (ΕΕ) 2015/220 για τη θέσπιση κανόνων εφαρμογής του κανονισμού (ΕΚ) αριθ. 1217/2009 του Συμβουλίου σχετικά με τη δημιουργία δικτύου για τη συλλογή λογιστικών στοιχείων όσον αφορά τα εισοδήματα και την οικονομική λειτουργία των γεωργικών εκμεταλλεύσεων στην Ευρωπαϊκή Ένωση
         Η ΕΥΡΩΠΑΪΚΗ ΕΠΙΤΡΟΠΗ,
         Έχοντας υπόψη τη Συνθήκη για τη λειτουργία της Ευρωπαϊκής Ένωσης,
         Έχοντας υπόψη τον κανονισμό (ΕΚ) αριθ. 1217/2009 του Συμβουλίου, της 30ής Νοεμβρίου 2009, για τη δημιουργία δικτύου γεωργικής λογιστικής πληροφόρησης όσον αφορά τα εισοδήματα και την οικονομική λειτουργία των γεωργικών εκμεταλλεύσεων στην Ευρωπαϊκή Ένωση (1), και ιδίως το άρθρο 5α παράγραφος 2 και το άρθρο 19 παράγραφος 3,
         Εκτιμώντας τα ακόλουθα:
         
                     (1)
                  
                  
                     Στο άρθρο 12 του εκτελεστικού κανονισμού (ΕΕ) 2015/220 της Επιτροπής (2) καθορίζεται ο συνολικός αριθμός των δεόντως συμπληρωμένων και υποβληθέντων δελτίων εκμετάλλευσης ανά κράτος μέλος τα οποία είναι επιλέξιμα για την καταβολή της κατ' αποκοπή αμοιβής. Στο άρθρο 19 παράγραφος 1 στοιχείο α) του κανονισμού (ΕΚ) αριθ. 1217/2009 προβλέπεται η μείωση της κατ' αποκοπή αμοιβής σε 80 % εάν ο συνολικός αριθμός των δελτίων εκμετάλλευσης που συμπληρώνονται και διαβιβάζονται δεόντως σε σχέση με μια περιφέρεια ΔΓΛΠ ή ένα κράτος μέλος είναι μικρότερος από το 80 % του αριθμού των εκμεταλλεύσεων του δικτύου πληροφόρησης που έχει καθοριστεί για την εν λόγω περιφέρεια ΔΓΛΠ ή για το συγκεκριμένο κράτος μέλος. Για να εξασφαλιστεί η δίκαιη εφαρμογή της εν λόγω διάταξης, δεν θα πρέπει να είναι δυνατή η είσπραξη αποζημίωσης για τα μη διαβιβασθέντα δελτία εκμετάλλευσης σε περιφέρεια ΔΓΛΠ για την οποία ο αριθμός των εκμεταλλεύσεων του δικτύου πληροφόρησης που υπέβαλε το κράτος μέλος είναι μικρότερος από το 80 % του αριθμού των εκμεταλλεύσεων του δικτύου πληροφόρησης που έχει καθοριστεί για την εν λόγω περιφέρεια ΔΓΛΠ.
                  
               
                     (2)
                  
                  
                     Στο άρθρο 14 παράγραφος 4 του εκτελεστικού κανονισμού (ΕΕ) 2015/220 καθορίζεται προθεσμία 2 μηνών για την επικύρωση των υποβληθέντων δελτίων εκμετάλλευσης όσον αφορά τη δυνητική τους επιλεξιμότητα για την καταβολή της προσαυξημένης κατ' αποκοπή αμοιβής. Για να εξασφαλιστεί μεγαλύτερη σαφήνεια, η διάρκεια της εν λόγω περιόδου θα πρέπει να εκφραστεί σε εργάσιμες ημέρες στο οικείο κράτος μέλος. Επιπλέον, η Επιτροπή θα πρέπει να έχει τη δυνατότητα να παρατείνει την περίοδο αυτή σε εξαιρετικές και δεόντως αιτιολογημένες περιπτώσεις.
                  
               
                     (3)
                  
                  
                     Επομένως, ο εκτελεστικός κανονισμός (ΕΕ) 2015/220 θα πρέπει να τροποποιηθεί αναλόγως.
                  
               
                     (4)
                  
                  
                     Έχοντας υπόψη τη φύση των τροποποιήσεων, είναι σκόπιμο να εφαρμοστούν από τη λογιστική χρήση 2018.
                  
               
                     (5)
                  
                  
                     Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής για το δίκτυο γεωργικής λογιστικής πληροφόρησης,
                  
               ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
         
            Άρθρο 1
            Ο εκτελεστικός κανονισμός (ΕΕ) 2015/220 τροποποιείται ως εξής:
            
                        1)
                     
                     
                        Στο άρθρο 12, προστίθεται το ακόλουθο εδάφιο:
                        «Ωστόσο, τα δελτία εκμετάλλευσης που προέρχονται από μία περιφέρεια ΔΓΛΠ με αριθμό υποβληθέντων δελτίων εκμετάλλευσης μεγαλύτερο από εκείνον που έχει καθοριστεί για την εν λόγω περιφέρεια ΔΓΛΠ στο παράρτημα II δεν θεωρούνται επιλέξιμα για την καταβολή της κατ' αποκοπή αμοιβής σε περιφέρεια ΔΓΛΠ για την οποία ο αριθμός των εκμεταλλεύσεων του δικτύου πληροφόρησης που υποβάλλει το κράτος μέλος είναι μικρότερος από το 80 % του απαιτούμενου αριθμού των εκμεταλλεύσεων του δικτύου πληροφόρησης».
                     
                  
                        2)
                     
                     
                        Στο άρθρο 14, η παράγραφος 4 αντικαθίσταται από το ακόλουθο κείμενο:
                        
                           «4.   Στην αύξηση της κατ' αποκοπή αμοιβής βάσει της παραγράφου 3 στοιχεία α) και β) μπορούν να προστεθούν 2 EUR για το λογιστικό έτος 2018 και 5 EUR αρχής γενομένης από το λογιστικό έτος 2019, εάν τα λογιστικά στοιχεία έχουν ελεγχθεί από την Επιτροπή σύμφωνα με το άρθρο 13 πρώτο εδάφιο στοιχείο β) του παρόντος κανονισμού και θεωρείται ότι έχουν συμπληρωθεί δεόντως σύμφωνα με το άρθρο 8 παράγραφος 2 του κανονισμού (ΕΚ) αριθ. 1217/2009, είτε κατά τη στιγμή της υποβολής τους στην Επιτροπή είτε εντός 40 εργάσιμων ημερών από την ημερομηνία κατά την οποία η Επιτροπή ενημέρωσε το εν λόγω κράτος μέλος ότι τα υποβληθέντα λογιστικά στοιχεία δεν έχουν συμπληρωθεί δεόντως.
                           Σε εξαιρετικές και δεόντως αιτιολογημένες περιπτώσεις, η Επιτροπή δύναται να αποφασίσει να παρατείνει την εν λόγω περίοδο των 40 εργάσιμων ημερών.
                           Η ημερομηνία λήξης της περιόδου των 40 εργάσιμων ημερών, ή τυχόν παράτασής της, επιβεβαιώνεται εγγράφως μεταξύ της Επιτροπής και του οργάνου-συνδέσμου του οικείου κράτους μέλους.».
                        
                     
                  
         
            Άρθρο 2
            Ο παρών κανονισμός αρχίζει να ισχύει την έβδομη ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
            Εφαρμόζεται από τη λογιστική χρήση 2018.
         
         
            Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
            Βρυξέλλες, 20 Νοεμβρίου 2018.
            
               
                  Για την Επιτροπή
               
               
                  Ο Πρόεδρος
               
               Jean-Claude JUNCKER
            
         
         
            (1)  ΕΕ L 328 της 15.12.2009, σ. 27.
         
            (2)  Εκτελεστικός κανονισμός (ΕΕ) 2015/220 της Επιτροπής, της 3ης Φεβρουαρίου 2015, για τη θέσπιση κανόνων εφαρμογής του κανονισμού (ΕΚ) αριθ. 1217/2009 του Συμβουλίου σχετικά με τη δημιουργία δικτύου για τη συλλογή λογιστικών στοιχείων όσον αφορά τα εισοδήματα και την οικονομική λειτουργία των γεωργικών εκμεταλλεύσεων στην Ευρωπαϊκή Ένωση (ΕΕ L 46 της 19.2.2015, σ. 1).